Imtella' Novembru 6, 2021 Għadd kbir ta' persuni mietu maħruqa fi Sierra Leone meta bowser bil-fjuwil sploda wara li ħabat ma' trakk. It-traġedja seħħet fil-kapitali Freetown bil-President tal-pajjiż bl-ewwel ċifri dwar l-imwiet jgħidu li hemm bejn 90 u 100 vittma. Il-President tal-pajjiż, Julius Maada Bio, qal li kien ixxukkjat bit-traġedja waqt li anke s-Sindku tal-belt kaitali, Yvonne Aki-Sawyerr, iddekriviet bħala xokkanti r-ritratti u l-vidjows li qed jittellgħu fuq il-media soċjali. L-ewwel rapporti minn fuq ix-xena tal-inċident jgħidu li ħafna minn dawk li mietu marru biex jippruvaw jiġbru l-fjuwil li kien ħiereġ meta sploda l-bowser.